Скажам, у нашым Бярэзінскім раёне з дваццаць адной сельскай бібліятэкі засталося толькі дзевяць. У вялікай вёсцы Капланцы, у якой 270 жыхароў, зачынілі бібліятэку яшчэ два гады таму, выселіўшы яе з будынка сельсавета і стварыўшы на яе месцы пакой для ўчастковага інспектара РАУС. Тлумачэнне, што кніг цяпер не чытаюць, што ўсё замяніў Інтэрнэт, доказ неабгрунтаваны. Людзі сталага ўзросту, пенсіянеры, інваліды, а такіх на вёсцы зараз большасць, любяць і хочуць чытаць. Проста ў нас прывыклі рабіць усё па шаблоне, без уліку жаданняў людзей і без іх згоды…